Litér Önkormányzat Képviselő-testületének

…../2021. (IX…..) számú Önkormányzati rendelete

a természetben nyújtott szociális célú tűzifa támogatás jogosultsági

feltételeiről

tervezet

Litér község Önkormányzat Képviselő - testülete az Alaptörvény 32. Cikk (2) bekezdése, a szociális igazgatásról és szociális ellátásokról szóló 1993. évi III. törvény 2. §-ában kapott felhatalmazás alapján a 25.§ (3) bekezdés, 26.§-ában, 32. § (3) bekezdésében és a 47.§ (1) bekezdés c) pontjában, és a (3) bekezdés alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésében meghatározott feladatkörében eljárva a települési önkormányzatok szociális célú tüzelőanyag vásárláshoz kapcsolódó kiegészítő támogatás felhasználásáról a következőket rendeli el:

1.§ E rendelet hatálya kiterjed Litér község közigazgatási területén lakcímmel rendelkező, és az Szt. 3. §-ában meghatározott személyekre.

2.§ (1) A szociális ellátás iránti kérelmet az Önkormányzati Hivatalban az e célra rendszeresített igénylőlapon lehet benyújtani. (1. melléklet) A kérelmező köteles a kérelemben feltüntetett igazolásokat, mellékleteket, a kérelméhez csatolni.

(2) A kérelmező a kérelemben írásbeli hozzájárulását adja ahhoz, hogy a helyi adóhatóság és a NAV Veszprém Megyei Igazgatósága az Önkormányzati Hivatalt a család jövedelmi viszonyairól tájékoztatja. Az Önkormányzati Hivatal az adatokat köteles bizalmasan kezelni és azokat kizárólag a felhatalmazásnak megfelelő célra felhasználni.

3.§ A helyi önkormányzatok szociális célú tűzifavásárlás költségéhez előzetes igény bejelentés alapján a központi költségvetés vissza nem térítendő támogatást biztosít, melyet az önkormányzat az erdőgazdálkodó által biztosított tűzifa vásárlására fordít a szociálisan rászoruló helyi lakosság természetbeni támogatása céljából.

4.§ A támogatás kizárólagos forrása a helyi önkormányzatok szociális célú tűzifavásárláshoz kapcsolódó kiegészítő támogatásáról szóló pályázat alapján megítélt kiegészítő támogatás, valamint az Önkormányzat által biztosított saját forrás.

5.§ (1) A szociális ellátásra való jogosultság elbírálásához az Szt. 10.§ -ban meghatározott feltételeket kell figyelembe venni.

(2) A jövedelmi viszonyok igazolására mellékelni kell:

a) rendszeres pénzellátással rendelkező személyek esetében a pénzellátás folyósításának igazolószelvénye, illetőleg megállapító határozata,

b) jövedelemmel rendelkező személyek esetében

ba) a munkáltató által kiállított hivatalos kereseti igazolást,

bb) egyéni vállalkozók, gazdasági társaság tagjai esetében a tárgyévet megelőző év személyi jövedelemadójának mértékéről szóló adóhatósági igazolást, valamint a tárgyévre vonatkozó jövedelemről szóló nyilatkozatot,

bc) alkalmi munkát végzők esetében az alkalmi munkavállalói könyv másolatát, ennek hiányában a tevékenységet végző által leadott nyilatkozat.

6.§ (1) Természetben nyújtott szociális tűzifa támogatására előnyt élveznek azok a litéri lakosok, akik a kérelem benyújtása időpontjában

a) aktív korúak ellátására, vagy

b) időskorúak járadékára, vagy

c) ápolási díj, vagy

d)települési támogatásban, elsősorban a lakhatáshoz kapcsolódó rendszeres kiadások viselésével kapcsolatos támogatásban, vagy

e) a gyermekek védelméről és a gyámügyi igazgatásról szóló 1997. évi XXX. törvényben szabályozott rendszeres gyermekvédelmi kedvezményben részesülnek,

f) közmunkaprogramban vesz részt,

amennyiben a vele egy háztartásban élők jövedelme nem haladja meg az öregségi nyugdíj mindenkori legkisebb összegének 320%- át, (91 200,-).

(2) Természetben nyújtott szociális tűzifa támogatásra az a tűzifával fűtő litéri lakos jogosult, akinek családjában az egy főre eső jövedelme nem haladja meg az öregségi nyugdíj mindenkori legkisebb összegének 320%- át, (91 200,-) és nem jogosult a 6.§ (1) bekezdésben felsoroltakra.

(3) A rendőri, szociális gondozói vagy Családsegítő Szolgálat jelzése esetén a 6.§ (1) bekezdésében foglaltaktól függetlenül is nyújtható támogatás olyan rendkívüli, sürgős szükség esetén, amikor a kérelmező vagy családja életkörülményeit veszélyezteti.

7.§ A tűzifa támogatás ugyanazon lakott ingatlanra csak egy jogosultnak állapítható meg.

8.§ Az Önkormányzat a szociális tűzifában részesülőktől ellenszolgáltatást nem kér.

9.§ A támogatás iránti igényeket 2021. november 8. és 2022. január 21. napjáig lehet benyújtani.

10.§ (1) A beérkezett kérelmeket a Képviselő-testület bírálja el.

(2) A beérkezett kérelmek elbírálását követően a forráshiány miatt nem támogatható kérelmeket, függetlenül attól, hogy a 1.§-ban meghatározott feltételeknek megfelelnek, és a támogatásra jogosulatlan kérelmeket el kell utasítani.

11.§ Az önkormányzat a támogatásból vásárolt tűzifát 2022. február 15. napjáig osztja ki a rászorulók részére, a támogatást 2022. március 31-ig használhatja fel, és a felhasználásról 2022. április 15.-ig a Magyar Államkincstár felé köteles elszámolni.

12.§ Jelen rendelet a kihirdetést követő nap lép hatályba és 2022. április 01.-napján hatályát veszti.

Varga Mihály Bencze Éva

polgármester jegyző